ไอเอ็นจีหวังโต15%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

เศรษฐกิจโตสบช่องขายFIFหุ้นนอก ปั๊มกองอสังหาฯทดแทน‘เจริญ’ชิ่ง
โพสต์ทูเดย์ — บลจ.ไอเอ็นจี ยังโต1015% หลังกองอสังหาริมทรัพย์ “เจริญ สิริวัฒนภักดี” 6 หมื่นล้านหนีไป เล็งออก FIF ลงทุนหุ้นนอก
นายต่อ อินทวิวัฒน์ ผู้อำนวยการอาวุโสและที่ปรึกษาการลงทุน บริษัทหลักทรัพย์จัดการกองทุน (บลจ.) ไอเอ็นจี (ประเทศไทย) เปิดเผยว่า ปีนี้บริษัทตั้งเป้าเพิ่มสินทรัพย์ภายใต้การบริหาร (เอยูเอ็ม) ประมาณ 1015% จากสินทรัพย์ที่มีอยู่ 1.31.4 แสนล้านบาท หลังกองทุนอสังหาริมทรัพย์ ของกลุ่มนายเจริญ สิริวัฒนภักดี มูลค่ารวม 56 หมื่นล้านบาท ย้ายออกไปให้ บลจ.อื่นเมื่อปลายเดือน มี.ค.ที่ผ่านมา
“ปีนี้เราตั้งเป้าโตมากกว่าปีก่อนที่เพิ่มขึ้น 8% เพราะเศรษฐกิจทั่วโลกจะฟื้นตัวขึ้น แต่กลุ่มไอเอ็นจียังคงต้องระมัดระวังการทำงานและการออกเสนอขายกองทุนใหม่ๆ ต้องผ่านการอนุมัติจากไอเอ็นจีระดับภูมิภาคก่อน” นายต่อ กล่าว
ขณะที่ในปีนี้จะเน้นทั้งกองทุน 3 ประเภท โดยบริษัทจะออกกองทุนที่ไปลงทุนในต่างประเทศ (FIF) เพิ่มขึ้นนอกจากกองทุนที่ลงทุนในพันธบัตรเกาหลีใต้ โดยอาจเป็นกองทุนรวมที่ลงทุนในตลาดหุ้นภูมิภาคใดภูมิภาคหนึ่งหรือหุ้นทั่วโลก
ด้านกองทุนรวมอสังหาริมทรัพย์นั้นจะเน้นออกกองทุนประเภท 1 ที่เสนอขายให้แก่นักลงทุนทั่วไปเท่านั้น โดยอยู่ระหว่างคุยกับเจ้าของสินทรัพย์ ส่วนกองทุนรวมอสังหาริมทรัพย์ทียูโดม (TUPF) คดียังอยู่ในศาล และการเร่งก่อสร้างโครงการจะต้องเสร็จในเดือน พ.ค.นี้
สำหรับธุรกิจกองทุนสำรองเลี้ยงชีพจะนำเสนอการลงทุนตามนโยบายการลงทุน (Employee Choice) ผ่าน 5 กองทุน และจะขยายฐานลูกค้าไปยังกลุ่มลูกค้าเอสเอ็มอี ทำตลาดบริษัทขนาดเล็กมากขึ้น ซึ่งมีพนักงานบริษัทไม่เกิน 200 คน
“ปีที่ผ่านมากองทุนสำรองเลี้ยงชีพเราโต 89% และปีนี้ก็คงโตในระดับเดียวกับภาพรวมของบริษัท 1015%” นายต่อ กล่าว